รัฐบาลไทย-ข่าวทำเนียบรัฐบาล-ความก้าวหน้าการขับเคลื่อนแผนบูรณาการด้านการศึกษาระดับภาคของ ศธ.
วันศุกร์ที่ 1 กุมภาพันธ์ 2562
ความก้าวหน้าการขับเคลื่อนแผนบูรณาการด้านการศึกษาระดับภาคของ ศธ.
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการดําเนินงานขับเคลื่อนแผนบูรณาการด้านการศึกษาระดับภาค ของกระทรวงศึกษาธิการ ครั้งที่ 1/2562
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการเป็นประธานการประชุมคณะกรรมการดําเนินงานขับเคลื่อนแผนบูรณาการด้านการศึกษาระดับภาค ของกระทรวงศึกษาธิการ ครั้งที่ 1/2562 เมื่อวันพุธที่ 30 มกราคม 2562 โดยมี พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ, นายการุณ สกุลประดิษฐ์ ปลัดกระทรวงศึกษาธิการ และผู้บริหารกระทรวงศึกษาธิการ เข้าร่วมประชุม ณ ห้องประชุมราชวัลลภ กระทรวงศึกษาธิการ โดยมีสาระสําคัญสรุป ดังนี้
เห็นชอบแนวทางบูรณาการการบริหารจัดการระดับภาค ของ ศธ.
ซึ่ง ศธ.ได้จัดการประชุมเพื่อแลกเปลี่ยนความคิดเห็นและกําหนดแนวทางการบูรณาการการบริหารจัดการระดับภาค จํานวน 6 ภาค ทั้งในด้านการอํานวยการ การวางยุทธศาสตร์ การปฏิบัติ และการกํากับติดตาม ซึ่งแบ่งการขับเคลื่อนการบูรณาการด้านการศึกษาระดับภาค ดังนี้
ศึกษาธิการภาค (ศธภ.) ภาคกลาง (จังหวัดปทุมธานี)ประกอบด้วย ศธภ.1 ลพบุรี, ศธภ.2 ปทุมธานี, ศธภ.3 ราชบุรี และ ศธภ.4 สมุทรสงคราม
ศึกษาธิการภาค ภาคใต้ (จังหวัดนครศรีธรรมราช)ประกอบด้วย ศธภ.5 นครศรีธรรมราช (ภาคใต้ฝั่งอ่าวไทย) และ ศธภ.6 ภูเก็ต (ภาคใต้ฝั่งอันดามัน)
ศึกษาธิการภาค ภาคใต้ชายแดน (จังหวัดยะลา)ประกอบด้วย ศธภ.7 จังหวัดยะลา พร้อมทั้งมีศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) ร่วมขับเคลื่อนการดําเนินงาน
ศึกษาธิการภาค ภาคตะวันออก (จังหวัดชลบุรี)ประกอบด้วย ศธภ.8 ชลบุรี และ ศธภ.9 ปราจีนบุรี
ศึกษาธิการภาค ภาคตะวันออกเฉียงเหนือ (จังหวัดอุดรธานี)ประกอบด้วย ศธภ.10 อุดรธานี, ศธภ.11 สกลนคร, ศธภ.12 ขอนแก่น, ศธภ.13 นครราชสีมา และ ศธภ.14 อุบลราชธานี
ศึกษาธิการภาค ภาคเหนือ (จังหวัดเชียงใหม่)ประกอบด้วย ศธภ.15 เชียงใหม่, ศธภ.16 เชียงราย, ศธภ.17 พิษณุโลก และ ศธภ.18 นครสวรรค์
เห็นชอบแนวทางการดําเนินงานโรงเรียนคุณภาพประจําตําบล
ที่ประชุมเห็นชอบในหลักการให้แต่ละภาคร่วมขับเคลื่อนโครงการโรงเรียนคุณภาพประจําตําบล ซึ่งมีเป้าหมาย คือ"เป็นที่ยอมรับของชุมชน มุ่งคนสู่การมีงานทํา เน้นย้ําการมีส่วนร่วม"กล่าวคือ เป็นโรงเรียนที่มีความเข้มแข็งทางวิชาการ พัฒนาผู้เรียนให้มีคุณธรรมจริยธรรม อาชีพ และสุขภาพอนามัยแข็งแรง พร้อมสามารถให้บริการทางการศึกษาแก่นักเรียนและชุมชนได้ ที่จะทําให้นักเรียนในตําบลได้รับโอกาสการเข้าถึงการศึกษาที่มีคุณภาพ ลดความเหลื่อมล้ําทางการศึกษา แก้ปัญหาความเหลื่อมล้ําทางเศรษฐกิจและสังคม ตลอดจนส่งเสริมการมีส่วนร่วมระหว่างโรงเรียน ชุมชน และหน่วยงานอื่น
สําหรับแนวทางการคัดเลือกโรงเรียนคุณภาพประจําตําบลมีหลักเกณฑ์หลายประการ ได้แก่ เป็นโรงเรียนในสังกัดสํานักงานเขตพื้นที่การศึกษาประถมศึกษาที่มีความพร้อมเข้าร่วมพัฒนา, มีพื้นที่เพียงพอต่อการจัดการเรียนรู้ และรองรับจํานวนนักเรียนที่เพิ่มขึ้นในอนาคต, ตั้งอยู่ในพื้นที่ที่เป็นศูนย์กลางของชุมชน มีการคมนาคมและการสื่อสารที่สะดวก, มีความเหมาะสมและเอื้อต่อการพัฒนาโรงเรียนให้บรรลุตามวัตถุประสงค์, ได้รับการยอมรับและมีความสัมพันธ์ที่ดีกับองค์กรปกครองส่วนท้องถิ่นและชุมชน, เป็นโรงเรียนที่องค์กรปกครองส่วนท้องถิ่นและชุมชนยินดีให้ความร่วมมือและสนับสนุนการพัฒนาคุณภาพการศึกษาอย่างต่อเนื่อง รวมทั้งส่งเสริมการมีส่วนร่วมจากทุกภาคส่วน
นอกจากนี้ ยังได้มีการจัดตั้งคณะกรรมการคัดเลือกโรงเรียนคุณภาพประจําตําบลใน 3 ระดับคือ คณะกรรมการคัดเลือกโรงเรียนคุณภาพประจําตําบลระดับตําบล ระดับอําเภอ และระดับจังหวัด ซึ่งขณะนี้ได้ทําการคัดเลือกโรงเรียนจํานวน 7,100 แห่ง
สําหรับการดําเนินงานที่ผ่านมาได้มีการลงนามบันทึกข้อตกลงความร่วมมือ "โครงการโรงเรียนคุณภาพประจําตําบล" (1 ตําบล 1 โรงเรียนคุณภาพ) เมื่อวันที่ 21 มกราคม 2562 ระหว่างกระทรวงศึกษาธิการ โดยสํานักงานคณะกรรมการการศึกษาขั้นพื้นฐาน (สพฐ.) กับกระทรวงมหาดไทย กระทรวงดิจิทัลเพื่อเศรษฐกิจและสังคม กระทรวงสาธารณสุข กระทรวงทรัพยากรธรรมชาติและสิ่งแวดล้อม และกระทรวงพลังงาน รวมทั้งได้มีการประชุมเชิงปฏิบัติการผู้อํานวยการสํานักงานเขตพื้นที่การศึกษาโครงการโรงเรียนคุณภาพประจําตําบล, การประชุมเชิงปฏิบัติการจัดทําแนวทางโรงเรียนคุณภาพประจําตําบล, การประชุมเชิงปฏิบัติการศึกษานิเทศก์และผู้รับผิดชอบโครงการโรงเรียนคุณภาพประจําตําบล และจะมีการจัดประชุมเชิงปฏิบัติการผู้อํานวยการโรงเรียนในโครงการโรงเรียนคุณภาพประจําตําบล จํานวน 10 รุ่น ในห้วงต่อไปด้วย
การจัดงานชุมนุมลูกเสือจังหวัดชายแดนภาคใต้
ศธ.จะจัดงานชุมนุมลูกเสือจังหวัดชายแดนภาคใต้ ที่จังหวัดสงขลา ภายหลังพระราชพิธีบรมราชาภิเษก เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร โดยได้เชิญชวนให้สํานักงานศึกษาธิการภาคอื่น ๆ หารือและพิจารณาจัดงานชุมนุมลูกเสือ พร้อมทั้งเชิญลูกเสือจากประเทศเพื่อนบ้านมาเข้าร่วมด้วย
Writtenbyอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร